runetrust/blame-folketinget-dk huggingface dataset:
Hans Kristian Skibby (DF), 2006-10-25:
Og vedkommende imam har jo udtalt bl.a. over for Berlingske Tidende, at i sit hjerte føler han altså, at fyringen er politisk og skyldes den negative medieomtale i forbindelse med Muhammedtegningerne, hvor han jo selv var en af dem, der rejste til Mellemøsten og satte brand både her og der.
Gitte Seeberg (KF), 1998-01-29:
Jeg skal da være den første til at sige, at selvfølgelig har nogle en romantisk forestilling, og mange kan godt lide at købe toldfrit. Men for mig at se handler det slet ikke, som hr. Melchior sagde, om, at det ligesom skal kompensere for en striks og restriktiv lovgivning.
Ole Birk Olesen (LA), 2020-11-13:
Jeg har kun to spørgsmål, så det, jeg må fokusere på, er spørgsmålet om det, der sker derude lige nu, hvor minkavlere, også uden for risikozonen, fortæller, at de bliver kontaktet af myndigheder for at blive skyndet til at få aflivet deres mink, for at blive hørt til, hvordan det går med at få aflivet minken, hvor våbenmagten, enten i form af politi eller militær, tropper op på deres ejendom og overser, at minken bliver aflivet.
Rasmus Prehn (S), 2007-01-24:
Ja, det er jo, at i den ministerperiode, som ministeren har haft, i en 3-årig periode fra 2003 og frem til 2006, er der faktisk sket en fordobling, altså der er kommet en dobbelt så lang tids forsinkelse på togene i Danmark, det vil sige, at passagererne altså skal vente i dobbelt så lang tid, som de gjorde før.
Line Barfod (EL), 2003-04-24:
Så har flere været inde på spørgsmålet om retsafgift, og det glæder mig da, at de partier, der i forbindelse med en tidligere finanslovforhandling under den tidligere regering fordoblede retsafgiften, nu har set, at det simpelt hen havde nogle konsekvenser, som man ikke ønskede, og er parat til at se på, hvordan vi får ændret på systemet, så folk igen får mulighed for at få prøvet deres sag.
Jakob Sølvhøj (EL), 2017-03-21:
Nu tror jeg så nok, at de tal, der var lavet, måske ikke var så saglige, at det gjorde noget, men lad os sige, at det kun koster 20.000-25.000 kr. om ugen, så siger det vist sig selv, at der vil være en hel del borgere i vores botilbud, der ikke kommer jævnligt på ferie, og at der vil være borgere i den store gruppe af unge, som er på den nye førtidspensionsordning fra 2003 og frem, som aldrig nogen sinde vil kunne komme på ferie efter den her bestemmelse.
Marcus Knuth (V), 2016-11-08:
Må jeg så ikke bare lige for en god ordens skyld for at være helt sikker på, at jeg har forstået det, ordføreren siger, spørge: Såfremt ordføreren sad med regeringsmagten – eller det skulle ske inden for den nærmeste fremtid – ville man så implementere det her forslag ordret, som det står her?
Christian Juhl (EL), 2022-04-20:
Hvis det lykkes at få ICC til at tilføje definitionen på økomord til Romstatutten eller alternative muligheder, vil det være et afgørende historisk skift, som kan bane vejen for en vigtig anerkendelse af naturen og alle levende væsener og den ret, de har i sig selv som juridiske subjekter.
Kristen Touborg (SF), 1999-12-09:
Vi har bl.a. fået et notat fra fødevareministeren, som er særdeles interessant, og derfor finder vi, det vil være ganske hensigtsmæssigt at vente et års tid, til Vetstat er blevet kørt rigtig ind, før vi tager stilling til, om der på baggrund af denne registrering er grundlag for en vis lempelse af reglerne om medicinhåndtering for malkekvægsbesætninger, som har et højt sundhedsstade.
Pernille Skipper (EL), 2012-05-03:
Regeringen fortjener desuden ros for at lytte til den kritik, som Spastikerforeningen og Enhedslisten har rejst på baggrund af en konkret sag, og som betyder, at det nu er kommet med i lovforslaget, at det ikke kan komme forældre til skade, hvis de bliver hjemme for at passe et barn, der har en sygdom eller et handicap.
Karsten Lauritzen (V), 2010-04-19:
Det tror jeg da at der godt kunne findes flertal for i den danske befolkning, men så står vi politikere, der er valgt, jo så med finansieringsproblemet, og i en tid, hvor man har et underskud på statens finanser, der nærmer sig 100 mia. kr., er det ikke let at finde 50 mia. kr. til at bygge en ny Kattegatbro for, på trods af at der er en befolkning, som har sagt, at det ville være en god idé.
Nils-Ole Heggland (KF), 2002-11-12:
For det andet bliver den almene sektor inddraget mere i sine egne opgaver, ved at Landsbyggefonden bliver mere aktiv, både hvad angår nybyggeri, og som Socialdemokraternes ordfører, fru Lissa Mathiasen, påpegede, ved renoveringsopgaver. Derved undgår vi også, at der sker en kapitalophobning.
Kristian Thulesen Dahl (DF), 2017-11-07:
Kan statsministeren bare lige forklare mig, hvorfor en syrer fra Raqqa, der er kommet til Danmark, måske endda ved hjælp af en menneskesmugler, ikke på nøjagtig tilsvarende vis som folk, der bor i flygtningelejrene omkring Syrien, der vender tilbage til Raqqa nu, selvfølgelig også skal vende tilbage til Raqqa?
Bruno Jerup (EL), 1997-10-30:
Derfor håber jeg på en positiv fremadrettethed i dette spørgsmål, som jeg desværre må sige at det i hvert fald indtil nu ikke er lykkedes at få fra ministerens og regeringens side, for man har godt nok mødt forslaget med en stor forståelse og velvillighed, men jeg kan forstå på socialministeren, at man i hvert fald ikke er villig til at gå de her skridt.
Dennis Flydtkjær (DF), 2009-12-03:
Jeg har også læst artiklerne, hvor hr. Peter Skaarup har udtalt sig, og jeg er meget enig med ham, og jeg kræver handling på det her område, men jeg mener også, at det skal være på det bedst mulige grundlag, og der tror jeg at det kunne være godt at få det her udvalgsarbejde med.
Pernille Rosenkrantz-Theil (EL), 2003-12-18:
Jeg mener, at i et videnssamfund må man basere sig på en bred og fri forskning, det er det, der skaber et innovativt forskningsmiljø, hvor den snævre forskning på længere sigt ikke vil være med til at skabe den basis, der skal til, for at vi er dem, der ligger i front.
Troels Lund Poulsen (V), 2002-04-18:
Jeg er udmærket godt klar over, at man i øjeblikket er ved at udarbejde dokumenter og også har forhandlinger i gang, selvfølgelig er jeg det, men det, jeg sagde til hr. Jørn Jespersen, var, at forhandlingerne ikke bliver afsluttet i dag i Folketingssalen, på ingen måde.
Kenneth Fredslund Petersen (DD), 2025-02-27:
L 132, forslag til lov om ændring af lov om arbejdsskadesikring i Grønland, indeholder ændringer, som svarer til lovændringer af den danske arbejdsskadesikringslov i 2019, 2020 og i 2021, og i medfør af lov om arbejdsskadesikring i Grønland er det grønlandske arbejdsskadesystem i højere grad opdateret, samtidig med at de grønlandske forhold i højere grad afspejles.
Brian Mikkelsen (KF), 2002-01-29:
Der er jeg ikke enig med fru Jytte Andersen. Jeg synes, at det er et glimrende forslag, et offensivt forslag, som viser, at vi ikke er så konservative, at det gør noget; altså at man ikke bare skal tage ting for givet. Vi har kigget på og vurderet alle de fonde, råd og nævn, der er inden for de forskellige udvalg og områder, også inden for Kulturministeriets område, og har fundet ud af, at Kulturministeriets Udviklingsfond ikke lever op til de kvalitative krav, vi vil have, når vi giver kulturstøtte, overhovedet ikke.
Josephine Fock (ALT), 2017-04-28:
Altså, vi skal sørge for, at i det sekund, folk kommer til Danmark – og der tror jeg så, at Dansk Folkeparti og Alternativet er uenige – skal de sådan set, synes jeg, have mulighed for at komme ud at arbejde med det samme; de skal have mulighed for at komme ud at lave frivilligt arbejde med det samme; de skal kunne komme ud at blive en del af samfundet med det samme.
Pia Christmas-Møller (KF), 2004-10-21:
Jeg har prøvet at udtrykke, jeg ved ikke hvor mange gange, at det præcis er formålet, at vi skal prøve at fokusere på det, der kan give os vækst og beskæftigelse: Hvad kan umiddelbart omsættes i erhvervsaktiviteter inden for en overskuelig tidshorisont?
Finn Sørensen (EL), 2016-02-09:
Godt, jamen så må konsekvensen jo også være, at hver eneste gang det lykkes at trykke den laveste sociale ydelse ned og lønnen følger med ned, i kraft af at det skal kunne betale sig at arbejde, så vil Liberal Alliance og sikkert alle de andre kollegaer i blå blok komme og sige: Nu skal vi have sat de sociale ydelser, kontanthjælpen, endnu længere ned, for det skal jo kunne betale sig at arbejde.
Erik Larsen (V), 2002-04-16:
Nu bryder jeg mig ikke så meget om udtrykket »Maren i Kæret«, men jeg vil gerne sige, at det for Venstre er helt afgørende, at man i den forhandling, der skal finde sted om en kommende postlov, selvfølgelig sikrer, at yderområderne i vores land også bliver betjent på en tilfredsstillende måde, som det er tilfældet i dag.
Lisbeth Bech Poulsen (SF), 2014-12-02:
Det er på den måde fint, at regeringen tager borgernes retssikkerhed alvorligt ved både at videreføre og udvide de gældende vurderinger og nedslag, men det er tilsvarende ærgerligt, at det viser sig både svært og meget dyrt for de offentlige kasser at foretage korrekte vurderinger.
Mikkel Dencker (DF), 2006-11-03:
Jeg bruger blot et almindeligt snusfornuftigt ræsonnement, nemlig at hvis man giver større pendlerfradrag for at flytte længere væk, må der være nogle mennesker, der har lyst til at gøre brug af den mulighed, og det må jo så gøre, at der er flere, der flytter derhen, hvor de kan få fradraget.
Henriette Kjær (KF), 2004-01-14:
Ligegyldigt hvor mange penge man giver en offentlig forvaltning, så er der bare nogle ting, de ikke kan, hvor styrken ved de frivillige er, at de måske har prøvet det selv og har den helt særlige erfaring, og at man kan være anonym, at man ikke skal komme med cpr-nummer og alle de her ting.
Tove Videbæk (KRF), 2000-02-10:
Den sidste bemærkning, om at modersmålsundervisningen ikke skal være et anliggende for det offentlige, men må være for forældrenes egen regning, er jeg for det meste uenig i, men naturligvis ville det være optimalt, hvis forældre, familie og venner til barnet/den unge selv kunne være med og gøre en indsats vedrørende yderligere undervisning i modersmålet, og det mener jeg da godt at man samtidig kraftigt kan opfordre dem til at være.
Jesper Langballe (DF), 2005-04-29:
Jeg tror, det vrimler med tvangsægteskaber i dette land, og jeg vil anbefale alle at læse vores folketingskollega, den radikale hr. Naser Khaders meget smukke og gribende bog, hvor han skildrer sin egen tvangsægteskabssag og gør opmærksom på, at tvangsægteskaber er det generelle i alle muslimske familier over hele Jorden.
Brian Mikkelsen (KF), 2010-05-11:
Derfor vil vi selvfølgelig kigge på alle de ideer, der er, og hvis der er gode ideer til, hvad vi kan gøre i forbindelse med vores nye strategi for små og mellemstore virksomheder, specielt i forhold til hvordan man kan vokse sig store, specielt i forhold til forhindringer og i forhold til offentlige barrierer, skal vi selvfølgelig have set på dem.
Fie Hækkerup (S), 2024-01-16:
Det gælder, når det kommer til sproget og kommunikationen med den ældre, når det kommer til, hvor mange forskellige mennesker der kommer i ens hjem, når det kommer til, om de medarbejdere, der kommer i ens hjem, har tid til at være nærværende og yde omsorg uden minuttyrannisk registrering og dokumentation, når det kommer til at have indflydelse på sin egen hverdag, og når det kommer til, om vi kan rekruttere nok medarbejdere til at sikre reel tryghed og værdighed for den ældre.
Simon Emil Ammitzbøll (LA), 2011-03-23:
Altså, jeg synes, det er fint nok at have det perspektiv på den lange bane, at Danmark kan tilslutte sig euroen, men ville det ikke være mere rimeligt, at tilslutningen til euroen og europagten hang sammen, og at man også havde givet tid til en ordentlig debat med det danske folk?
Kristian Thulesen Dahl (DF), 2008-12-10:
Så samlet set taler vi her om initiativer - det gælder også for en række andre udsatte grupper end dem, hr. Jesper Petersen specifikt nævner - der beløber sig til, at man i perioden 2009-2012 afsætter i alt 4,3 mia. kr. til hele det område.
Inger Støjberg (V), 2016-01-13:
Samlet set er det regeringens mål, at initiativerne sammen med de initiativer, som allerede er gennemført, og de øvrige initiativer, som regeringen vil tage skridt til, fører til, at antallet af asylansøgere i Danmark holdes på et fornuftigt niveau, så vi får mere luft til at integrere dem, der allerede er her.
Morten Bødskov (S), 2007-09-06:
Til eksempel er Venstres politiske ordfører, hr. Troels Lund Poulsen, jo kommet vældig i uvejr hos Dansk Transport og Logistik, som jo virkelig har reageret imod den her skattepakke, fordi de synspunkter, der ligger i den, ikke helt harmonerer med, hvad hr. Troels Lund Poulsen tidligere har sagt.
Mette Frederiksen (S), 2012-11-06:
Det, der jo så er opgaven i beskæftigelses- og uddannelsespolitikken, er at understøtte, at dem, der har sværest ved at opnå beskæftigelse på egen hånd, får den hjælp, der skal til, for at de kan komme ud af deres ledighed på et meget tidligere tidspunkt end i dag.
Nick Zimmermann (DF), 2023-04-27:
Der bliver truffet rigtig, rigtig mange vigtige og betydningsfulde beslutninger for danskerne, og hvis det er sådan, at der ude i kommunerne eksempelvis bliver konkurrence om, hvem der vil lave mest muligt kønsopdelt svømning i vores svømmehaller, eller hvem der vil opføre en stormoské, eller hvem der vil lave minareter, eller hvem der vil tillade at kalde til bøn, så kan det jo netop være sådan noget, der flytter stemmerne ude lokalt. Det kan jo gøre, at vi på sigt kommer til at få lommer i Danmark, hvor der sidder byråd med et stort flertal af muslimske borgere, hvilket gør, at vi danskere er i undertal i vores egne kommuner, i vores eget land.
Martin Lidegaard (RV), 2006-02-09:
Tænk, hvis regeringen i stedet for at bruge 3,6 mia. kr. på at forkæle kernevælgerne i de 75 pct. rigeste familier af Danmark brugte 3,6 mia. kr. på at skaffe flere pædagoger til børnene, på at skaffe bedre kvalitet, til et større fokus på de udsatte børn og måske også til madordninger i vuggestuerne og børnehaverne!
Helge Sander (V), 2010-02-10:
Jeg ved, at der også er mange andre, der forsøger at fokusere på det, men jeg mener, at når vi nu gør en indsats over for den her gruppe, som ikke er kommet i gang med en videregående uddannelse, og der er flest drenge, så er det klart, at det primært er dem, der bliver ramt.
Holger K. Nielsen (SF), 1997-12-10:
Det afgørende for os er sådan set, at der fastholdes den linje, som også er formuleret i forslaget til vedtagelse, at man får en udvidelsesproces, der ikke diskriminerer de forskellige EU-lande - så er det, jeg siger, at jeg synes ikke, det er særlig logisk i forhold til den nye traktat, men lad os nu lade den diskussion ligge - at man i hvert fald i
Henrik Dahl (LA), 2017-03-14:
Det er jo svært at sige noget nyt, når man kommer lidt nede i ordførerrækken, for mange ordførere har allerede været inde på, at det fineste resultat af Europarådet jo er den europæiske menneskerettighedskonvention og den dertil hørende Menneskerettighedsdomstol.
Lars Løkke Rasmussen (V), 1999-03-19:
Jeg har så megen tillid til kommunalbestyrelsen i Vissenbjerg, og jeg har i øvrigt forstået, at den er stort set enig om det, at når den har henvendt sig til undervisningsministeren om det her problem med folkeskolelovens § 24, stk. 40, så dækker det over en reel lokal vilje udtrykt ved, at en kommunalbestyrelse træffer beslutninger på vegne af borgerne.
Søren Søndergaard (EL), 2021-11-19:
For hvis Folketingets partier i 2016 havde sagt, at nu laver vi en folkeafstemning, som vi lægger frem for den danske befolkning, om, at Danmark fuldt og helt tilslutter sig Europol, så tror jeg sgu, det var blevet vedtaget – jeg tror, det var blevet vedtaget.
Marie Krarup (DF), 2016-04-20:
Altså, hvis folk kan indrejse illegalt, uden at vi har den mindste kontrol med, hvem der er i landet, så hjælper det jo ikke noget, at vi har nok så lange lister og nok så gode intentioner, for så har vi ikke nogen mulighed for at fange dem eller afvise de mennesker, som vi ikke ønsker at få ind i landet.
Anni Svanholt (SF), 1999-05-07:
Vi måtte jo bare konstatere, at Enhedslisten ikke var til noget i denne her sammenhæng, men forholdene kan jo ændre sig siden hen. Med hensyn til VE-beviser er det jo altså sådan, at de skal købes af forsyningspligtselskaberne, som de kommer til at hedde i fremtiden, og så er der altså en dokumentation der, for der holdes kontrol med, hvor meget vedvarende energi der kommer ind via netselskaberne.
Lisbeth Bech Poulsen (SF), 2017-10-12:
Eftersom gaskøretøjer skal bruge 10-15 pct. mere energi for at køre 1 km end et dieseldrevet køretøj, medførte den ændring, at gaskøretøjer praktisk talt blev stillet ringere end tidligere, og selv med det her lovforslag i dag opvejer det ikke den skævvridning.
Henriette Kjær (KF), 2007-04-17:
Derfor har jeg også bidt mærke i Advokatsamfundets høringssvar, der netop nævner muligheden for og gerne vil forsikres om, at det fortsat er en mulighed for at søge asyl, for det er klart, at hvis man er personlig forfulgt, og det kan man jo være, hvis det er åbenlyst, at man har givet oplysninger om nogle bagmænd, så er der mulighed for at få asyl i Danmark, sådan som jeg har forstået det.
Margrethe Vestager (RV), 2010-12-14:
I andre sammenhænge, må jeg sige, har det kommunale selvstyre ikke den samme stilling og samme høje status hos Venstre eller regeringspartierne i øvrigt – her tænker jeg på Venstre og Dansk Folkeparti – for hvis man ser på behovet for central styring på en lang række andre områder, må man sige, at det kommunale selvstyre er noget, man bruger, når det er passende i debatten, og ikke noget, som har et reelt indhold.
Ulla Tørnæs (V), 2022-03-22:
Det er ikke, fordi jeg ikke ønsker at drøfte et Danmark i bedre uddannelsesbalance – tværtimod – men simpelt hen fordi jeg synes, helt ærligt, at Det Radikale Venstres beslutningsforslag her er et dårligt udgangspunkt for en debat, der for mig at se er alt for vigtig til at nøjes med at tage med udgangspunkt i det beslutningsforslag, som Det Radikale Venstre har fremsat i dag.
Morten Dahlin (V), 2025-12-09:
Og så må vi jo arbejde på at gøre det attraktivt nok til, at de rent faktisk har lyst til at flytte derud, selv om jeg også ved, at der er nogle praktiserende læger, der har lidt sådan modstand mod at arbejde i den samme by, som de bor i, for så møder man også dem, man lige har behandlet, nede i Netto og sådan noget.
Lene Espersen (KF), 2004-11-18:
Det kan f.eks. være relevant i tilfælde, hvor den unge i forbindelse med anbringelse i varetægtssurrogat har været anbragt i en sikret institution og dér har gennemgået en socialpædagogisk observation, der viser, at den unge ikke har behov for at være i en sikret afdeling.
Lone Dybkjær (RV), 2006-01-18:
Så jeg håber altså, at regeringen, som jo ikke er så frygtelig berøringsangst over for en lang række andre grupper, måske også vil være lidt mindre berøringsangst over for dansk erhvervsliv i den her sammenhæng og bare sådan støtte lidt, at vi får nogle faktuelle oplysninger, så vi har et reelt grundlag at diskutere på.
Ole Hækkerup (S), 2009-04-17:
Jeg anerkender blankt, at der da skal meget, meget andet til, og at der skal mange af den slags tilfælde til, men man bliver da nødt til at blive ved med at kæmpe og tage udgangspunkt i, hvor folk er, og så forsøge at flytte dem derhen, hvor man gerne vil have dem.
Jeppe Kofod (S), 2002-04-04:
Vi tager med andre ord dyb afstand fra den russiske krigsførelse i Tjetjenien, der er et klokkeklart brud på de mest elementære og grundlæggende principper, som Rusland har forpligtet sig til bl.a. i FN, Europarådet og OSCE-sammenhænge.
Rasmus Horn Langhoff (S), 2015-10-30:
Kan ministeren så ikke allerede nu være lidt bekymret for, at man får sorteret de forkerte fra, nemlig dem, som ikke har 500 kr. parat til at kaste efter en klage, men som i virkeligheden alligevel har en god sag og er blevet diskrimineret enten på arbejdsmarkedet eller i nattelivet eller andre steder?
Knud Erik Hansen (SF), 2001-03-28:
Ja, baggrunden for mit spørgsmål er sagen om Uma Ratnavadyvel, og det er ikke et spørgsmål, om ministeren har handlet korrekt i sine afgørelser, den diskussion har vi haft, og Ombudsmanden har også udtalt sig om det, men det er spørgsmålet om, hvad ministeren kunne have gjort, om ministeren kunne have brugt andre bestemmelser for at sikre, at Uma Ratnavadyvel kunne blive i Danmark, indtil hun kunne søge familiesammenføring efter de normale paragraffer.
Inger Marie Bruun-Vierø (RV), 2001-03-23:
Det Radikale Venstre prioriterer ligesom Folketingets øvrige partier hensynet til en ligelig regional udvikling i Danmark højt, men det er samtidig vores opfattelse, at en udflytning af eksisterende statslige arbejdspladser til de dele af landet, hvor udviklingen er svagest, ikke nødvendigvis vil have den ønskede virkning.
Poul Nyrup Rasmussen (S), 2001-05-28:
Det er derfor en tilgang, som vi støtter fuldt og helt fra dansk side, for det er vigtigt, at alle relevante grupper er med; ngo'er, den private sektor, regeringer, lokale myndigheder i fattige og i rige lande skal kunne deltage i diskussionen nationalt, regionalt og internationalt.
Morten Østergaard (RV), 2006-05-04:
Det interessante, som jeg gerne vil have uddybet, er, om det svar, som den danske regering har givet, er kommet på baggrund af, at man rent faktisk har gjort sig nogen anstrengelser for at undersøge, om der er foregået noget sådant på dansk territorium, eller bygger det alene på, at udenrigsministeren har spurgt sin kollega på den anden side af Atlanten, om man har krænket Danmarks territorium siden 2002 med sit efterretningsvæsen.
Eigil Andersen (SF), 2011-02-24:
Fru Vivi Kier ved godt, at vi fra Socialdemokratiet og SF's side f.eks. har forslag om millionærskat, forslag om beskatning af usunde fødevarer, forslag om en beskatning, som skal rettes mod bankerne – dem har vi hjulpet fra samfundets side, og nu er det rimeligt, at de betaler penge tilbage – og en lang række andre forslag.
Morten Messerschmidt (DF), 2008-06-12:
Nu er Enhedslisten og hr. Per Clausen jo ikke med i energiforliget og har måske derfor heller ikke haft lejlighed til at granske alle de undersøgelser, der ligger til grund for aftalen, og måske er man derfor i det, man kan kalde en vis form for undskyldelig uvidenhed.
Karina Adsbøl (DF), 2015-04-24:
Det foreslås, at der indføres et loft for politikerpensioner, så ingen politiker kan modtage mere end samlet 500.000 kr. i pension fra politiske hverv og poster, som denne har opnået som folkevalgt, og at politikere, som kan modtage pension fra bl.a. Europa-Parlamentet, Europa-Kommissionen og andre internationale organisationer, fra Folketinget, ministerposter, regionsråd eller kommuner eller tjenestemandsansættelser i staten, maksimalt kan modtage 500.000 kr. i politikerpension samlet årligt, samt at ministre og folketingspolitikere, som har optjent ret til politikerpension i denne valgperiode, også bliver omfattet af disse ændringer.
Sophie Hæstorp Andersen (S), 2010-01-22:
Vi poster rigtig mange penge i behandling på sygehusene, men hvis vi ikke følger op med en ordentlig efterbehandling, kan lægernes indsats på hospitalet i værste fald være spildt; i bedste fald forpasser vi chancen for at skabe bedre liv for de mange patienter, der har gennemgået behandling for en alvorlig sygdom på hospitalet, og det er derfor afgørende, at patienter, der udskrives fra sygehuset, får støtte til at leve sundere og sikres bedre klinisk opfølgning.
Ole Birk Olesen (LA), 2021-04-07:
Det er derfor, den her undersøgelse er vigtig, og det undrer mig egentlig lidt, når man nu slår så meget på tromme for, at det her redskab fører til, at disse boliger står til rådighed for folk, at man så fra boligministerens side ikke ved noget om, hvorvidt de faktisk er til rådighed for folk, eller om de kun er til rådighed for folk, der har gjort karriere – altså boligkarriere, ikke erhvervskarriere – inden for det i almennyttige boligsystem.
Per Clausen (EL), 2009-04-21:
Da spirituskørsel jo, som det også er sagt af flere, er et meget alvorligt problem, som har ført til mange tragiske hændelser og gør det dagligt, er det klart, at det er fristende at støtte ethvert forslag, der kan reducere alkoholkørsel, selv om det, som der er tale om i det her forslag, formentlig er meget lidt.